P r e d k l a d a c i a   s p r á v a

	Na pozvanie predsedu vlády Slovenskej republiky sa v dňoch 9. – 10. marca 2006 uskutoční oficiálna návšteva predsedu vlády Spojeného kráľovstva Veľkej Británie a Severného Írska Tonyho Blaira v Slovenskej republike. 

	Bude to historicky prvá oficiálna návšteva britského predsedu vlády v Slovenskej republike od vzniku samostatnej SR.

	Predseda vlády SR M. Dzurinda uskutočnil ostatnú bilaterálnu návštevu  Spojeného kráľovstva Veľkej Británie a Severného Írska v roku 2003.

	Obsahom rokovaní budú otázky ďalšej spolupráce oboch krajín v politickej oblasti v kontexte spoločného členstva oboch krajín v EÚ a NATO, aktuálne medzinárodno-politické otázky, ako aj bezpečnostná problematika. Prerokované budú taktiež možnosti prehĺbenia ekonomicko-obchodnej  spolupráce. 
	
Návrh na prijatie oficiálnej delegácie Spojeného kráľovstva Veľkej Británie a Severného Írska vedenej predsedom vlády Tonym Blairom v Slovenskej republike v dňoch 9. – 10. marca 2006 nebol zaslaný na pripomienkovanie ďalším orgánom štátnej správy SR vzhľadom na skutočnosť, že britská strana požiadala o nezverejňovanie presného termínu návštevy a jej programu v počiatočnej fáze jej prípravy (bezpečnostné dôvody zamerané na utajenie predbežného programu T. Blaira). Prípadné pripomienky k materiálu možno vzniesť priamo na rokovaní vlády SR.